**Обавештење за ученике који су примљени у Дом ученика**

**средњих школа „Милутин Миланковић“**

**за школску 2024/2025. год.**

Усељење ученика у Дом планира се за 01.09.2024. године (недеља), а детаљна сатница биће накнадно објављена, након 21.08.2024. Неопходно је да ученик дође у пратњи родитеља или старатеља ради склапања Уговора и усељења у Дом.

**Да би се ученик уселио у Дом неопходно је припремити:**

* лекарско уверење о општем здравственом стању (не старије од 15 дана), са назнаком да је ученик здравствено способан за самостални боравак у Дому;
* извод из Матичне књиге рођених;
* признаницу о уплати Дома за месец септембар (8052 дин);
* признаницу о уплати трошкова уписа у износу од 300 динара (сврха уплате „трошкови уписа“);
* новац за ученичку легитимацију (од 500 до 700 динара,у зависности од тога да ли је потребно израдити дупликат или нову картицу);
* оверену здравствену књижицу.

Напомена(примери свих уплатница се налазе на сајту Дома, у одељку упис)

**Приликом усељења у Дом пожељно је да ученик код себе има следеће:**

* собне папуче;
* топломер;
* приручну апотеку средстава за који није потребан лекарски рецепт (лек за високу температуру, лек за стомачне тегобе, паковање ханзапласта и сл.);
* извесну суму новца за непредвиђене ситуације (уколико се ноћу таксијем иде код лекара);
* средства за хигијену;
* уколико желите, ученик може да понесе од куће своју постељину, јастук и ћебе.

Дом ради 0–24 током читаве школске године, осим у време распуста и државних празника.

Додатне информације добићете на телефоне 3291-242 и 3291-035 или путем е-поште upis@pttdom.edu.rs, након 21.08.2024. године.

Београд 20.07.2024.

**Дом ученика средњих школа „Милутин Миланковић“**

Здравка Челара 16, Београд